**Rugă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rugă

...

Privind atent la ceilalți, pot să reflectez,

N-aș vrea Doamne și eu ca ei să par,

Mi-e teamă Doamne, c-am să mă infectez

De mai rămân aici, cu felul lor murdar!

...

N-am nimic cu ei, da-mi sunt așa străini

Chiar lângă ei fiind, eu sunt de ei departe,

Dă-mi putere Doamne, să mă spăl pe mâini

Când plec de-aici, să nu duhnesc a moarte!

...

Mă iartă Doamne, de-ți par neiertător,

Dar crede-mă, cu ei, n-am nimic comun,

Eu voi pleca de-aici, că asta-i lumea lor,

Îmi e cu neputință-ntre ei să mai rămân!

...

Că voi pleca de-aici, eu nu regret o clipă,

Voi pleca departe și-mi va fi foarte bine,

De mai rămân aici, de viață fac risipă,

De mai rămân aici, mă-nstrăinez de Tine!

...

M-ajută unde-ajung, să fie un loc bun,

Unde pot s-aud cum trec deasupra norii,

S-aud cum pică roua când se ridică zorii,

Să vreau tot restul vieții, acolo să rămân!